Слуцкі раён

**Слу́цкі раён** — адміністрацыйна-тэрытарыяльная адзінка на поўдні Менскай вобласьці Беларусі. Плошча раёну складае 1,8 тыс. км². Насельніцтва на 2018 год — 91 059 чалавек. Адміністрацыйны цэнтар — места Слуцак.

## Геаграфічнае становішча
На поўдні мяжуе з Салігорскім, на паўднёвым захадзе і захадзе — з Капыльскім, на поўначы — з Узьдзенскім, на паўночным усходзе — з Пухавіцкім, на ўсходзе — са Старадароскім, на паўднёвым усходзе — зь Любанскім раёнамі Менскай вобласьці.

## Рэльеф і карысныя выкапні
Значная частка раёну ляжыць у межах Цэнтральнабярэзінскай раўніны, паўночна-заходнюю частку займае Капыльская града. Рэльеф раўнінны. Пераважаюць вышыні 160—180 м над узроўнем мора, максымальная 212 м (каля вёскі Жылін Брод).

## Клімат і расьліннасьць
Клімат умерана кантынэнтальны. Сярэдняя тэмпэратура студзеня −6,3&nbsp;°C, ліпеня 17,8&nbsp;°C. Сярэднярочная колькасьць ападкаў складае 625 мм. Вэгетацыйны пэрыяд — 193 дні.

Пад лясамі каля 24% тэрторыі, пераважаюць хваёвыя, бярозавыя, яловыя.

## Гідраграфія
Галоўная рака — Случ, даўжыня якой 197 км. Найвялікшыя вадаёмы — вадасховішча каля вёскі Рудня, плошчай 3,7 км² і вёскі Баславічы, плошчай 0,7 км².

## Насельніцтва
* XXI стагодзьдзе: 2009 год — 95 106 чал. (перапіс); 2016 год — 92 100 чал.; 2017 год — 91 684 чал.; 2018 год — 91 059 чал.

## Гаспадарчая дзейнасьць
Малочна-мясная жывёлагадоўля, сьвінагадоўля, птушкагадоўля. Пасевы зерневых і зернебабовых культураў, кукурузы, цукровых буракоў.

Прадпрыемствы харчовай і паліўнай прамысловасьці, вытворчасьць будаўнічых матэрыялаў.

Праз тэрыторыю раёну праходзяць чыгункі Баранавічы — Асіпавічы, Слуцак — Салігорск; аўтадарогі Менск — Мікашэвічы, Асіпавічы — Баранавічы, Івацэвічы — Старыя Дарогі і іншыя.

## Інфармацыя для турыстаў

### Помнікі архітэктуры
* Касьцёл у в. Балотчыцы (пач. XX ст.)
* Царква ў в. Баславічы (кан XIX — пач. XX ст.)
* Касьцёл Сьвятой Барбары ў в. Замосьце (XVII ст.)
* Сьвята-Міхайлаўская царква ў месьце Слуцак (XVIII ст.)
* Паштовая станцыя (сяр. XIX ст.) у в. Краснае Сяло

### Страчаная спадчына
* Сьвята-Крыжа-Ўзьвіжанская царква ў в. Івань (XVIII ст.)
* Сьвята-Петра-Паўлаўская царква ў в. Бялевічы (XVIII ст.)
* Сядзіба Даманскіх у в. Залядзьдзе (XVIII—XIX стагодзьдзі)
* Касьцёл Сьвятога Антонія і кляштар бэрнардынаў у месьце Слуцак (XVIII ст.)
* Кальвінскі збор у месьце Слуцак (XVIII ст.)
* Сьвята-Траецкі манастыр у месьце Слуцак (XVIII ст.)

## Мінуўшчына
1 ліпеня 2013 году лік сельскіх Саветаў у Слуцкім раёне скарацілі з 18 да 14.

## Асобы
* Васіль Вітка (н. у в. Еўлічы) — беларускі паэт, літаратар
* Алена Кіш (1889 ці 1896, мяст. Раманава (цяпер в. Леніна) — 1949) — беларуская мастачка
* Рыгор Крушына (1907—1979) — беларускі паэт, празаік, крытык
* Юрка Лістапад (1897—1938) — беларускі палітычны дзеяч, публіцыст. Удзельнік Слуцкага збройнага чыну і ахвяра Гулагу.
* Сьцяпан Ліхадзіеўскі (н. у в. Баславічы) — беларускі паэт, крытык, літаратуразнавец
* Сьцяпан Майхровіч (н. у в. Старэва) — беларускі літаратуразнавец
* Павал Місько (н. у в. Старцавічы, цяпер Знамя) — беларускі пісьменьнік, публіцыст
* Васіль Мяцельскі (1901—1933?) — беларускі навуковец
* Мікалай Мяцельскі (1918—1997) — беларускі матэматык
* Нічыпар Мяцельскі (1905—1943) — дзеяч беларускага адраджэньня
* Адам Плуг (1823—1903) — беларускі і польскі пісьменьнік
* Васіль Русак (1896, Ячава — 1954) — рэпрэсаваны беларускі нацыянальны дзяяч, выдавец, удзельнік Слуцкага збройнага чыну
* Аляксандар Сержпутоўскі (1864—1940) — беларускі этнограф і фальклярыст
* Уладзімер Тэраўскі (1871, мястэчка Раманава  —1938) — беларускі дырыгент, кампазытар і ахвяра рэпрэсій. Аўтар музыкі да песен Ваяцкі Марш і Купалінка
* Віктар Дайліда (н. 28.9.1930 у в. Славінск) — беларускі пісьменьнік, пэдагог
* Тацяна Дасаева (н. 27.7.1951 у в. Знамя) — беларускі літаратуразнавец і крытык
* Алесь Марціновіч (н. у в. Казловічы) — беларускі літаратар
* Мікола Лобан (н. у в. Чапліцы) — беларускі літаратар, мовазнаўца
* Міхась Лазарук (нар. у в. Ушаловічы) — беларускі літаратуразнавец
* Лявон Случанін (1914, в. Лучнікі — 1995) — беларускі паэт
* Мікалай Статкевіч (нар. 1956, в. Лядна) — беларускі палітык і палітычны вязень

## Крыніцы

## Літаратура
* Слуцкий район // 

## Вонкавыя спасылкі
* 
*